Document ID: /roh_data/filtered/fineweb-2-filterrobots_roh.jsonl.gz/61625

Las antennas duain vegnir installadas sin la staziun da muntogna dal runal da Motta e tar la staziun da muntogna Pedra Grossa sin l’Alp Nova. Sco proxim vegn fatg in contract cun las Pendicularas da Lai che han il dretg da nizzegiar il terren che s'auda a la vischnanca burgaisa.
Burgais vulan pled en chapitel tar pendicularas
A partir da l'onn 2023 duai plinavant la presidenta da la vischnanca da burgaisa da Vaz Luana Bergamin esser represchentada en il cussegl d’administraziun da las Pendicularas da Lai. Er quai è vegnì decidì a la radunanza da glindesdi saira.
E questa discussiun n'è anc betg a fin: A la proxima radunanza vulan burgaisas e burgais da Vaz discutar, sche la vischnanca burgaisa duess avair dus fin trais sezs en il cussegl d’administraziun da las pendicularas da Lai.